proxectonos/corpus_dominio_legal_administrativo_tmp huggingface dataset:
10/02/2012 | Administración LocalMunicipal
Cabana de Bergantiños
Aprobación provisional modificación Ordenanza Fiscal reguladora da taxa pola prestación do servizo da piscina municipal

Este Concello en sesión plenaria ordinaria celebrada o día 26 de xaneiro de 2012, adoptou o acordo de aprobar provisionalmente a “Modificación da Ordenanza Fiscal reguladora da taxa pola prestación do servizo público da piscina municipal”. O que se fai público durante o prazo de trinta días, contados dende o seguinte ó da publicación do presente anuncio no BOP, ó fin de que polos interesados poidan examina-lo expediente e presenta-las reclamacións que estimen oportunas de conformidade co disposto no artigo 17.1 dao RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, e co artigo 49. b) da Lei 7/85, do 2 de abril, reguladora das Bases do Réxime Local. Cabana de Bergantiños, 31 de xaneiro de 2012. O alcalde Asdo. José Muiño Domínguez
10/02/2012 | Administración LocalMunicipal
Mugardos
XV Concurso de carteis da festa do polbo

O Concello de Mugardos, na sesión ordinaria da Xunta de Goberno Local que tivo lugar o dous de febrero do ano dous mil doce, aprobou as bases que rexerán a XV edición do Concurso de carteis da Festa do Polbo, que se transcriben de seguido, para os efectos de xeral coñecemento.1.- Poderán participar todas aquelas persoas, maiores de 16 anos, que o desexen.2.- Cada participante poderá presentar un único orixinal, de tamaño DIN A3, sen límite de cores ou técnicas. No caso de que o cartel premiado resulte estar feito por ordenador, tendo que ser un deseño orixinal, terá que ser entregado o soporte informático correspondente. O tema do cartel será: XXII FESTA DO POLBO. Os carteis deberán presentar o debuxo e o seguinte texto: XXII Festa do Polbo Concello de Mugardos Sábado, 14 de xullo de 2012 3.- Prazo de presentación será todo o mes de abril de 2012. Presentaranse no rexistro de entrada do Concello de Mugardos ou enviaranse mediante correo certificado, segundo o estabelece a Lei de Réxime Xurídico do Procedemento Administrativo Común no Art.38.4., ao seguinte enderezo indicando: Concello de Mugardos - Concellaría de Cultura Concurso de carteis Festa do Polbo Avda. de Galicia, núm.45.15620 Mugardos (A Coruña) 4.- Os traballos irán asinados con pseudónimo, acompañándose dun sobre pechado que estará pegado por detrás do cartel, que conterá fotocopia do documento de identidade e unha cuartilla cos datos completos do autor/a: nome e apelidos, idade, enderezo completo e teléfono.5.- O xurado estará formado polas/os membros da Comisión de Cultura do Concello de Mugardos. Previamente expoñeranse os carteis ao público e someteranse a votación popular por espacio dunha semana. O xurado ditaminara tendo en conta as bases, a votación popular e decidirá por maioría de votos e de forma inapelábel. Ditaminará na segunda semana logo do peche de recepción de orixinais.6.- O premio consistirá en 500 euros que se entregarán en metálico (á citada cantidade aplicaráselle a retención correspondente ao IRPF). O premio poderase declarar deserto, en caso de que o xurado así o estimase, en decisión inapelábel. O local e a data nos que se fará entrega deste fixarase no momento oportuno.7.- Os non seleccionados deberán retirarse polos participantes.8.- O cartel premiado quedará no poder do Concello de Mugardos e pasará a formar parte do patrimonio cultural deste, así como os cinco seleccionados, podendo reproducilos e difundilos con enteira liberdade.9.- A participación implica a total aceptación destas bases. Mugardos, xaneiro 2012 Mugardos, 3 de febrero de 2012 O alcalde Xosé Fernández Barica
10/02/2012 | Administración LocalMunicipal
Vilasantar
Exposición pública do padrón de auga municipal correspondente aos meses de novembro e decembro de 2011

A xunta de goberno local deste concello, con data 26 de xaneiro de 2012, aprobou inicialmente o Padrón fiscal da taxa da auga correspondentes aos meses de novembro e decembro de 2011, o cal se expón ao público para a súa notificación colectiva, de acordo co disposto no artigo 102.3 da Lei 58/2003, do 17 de decembro, xeral tributaria, durante o prazo de 15 días, a contar dende o día seguinte ao da publicación do presente edicto no BOP e no taboleiro de edictos do concello. Durante este prazo o devandito Padrón estará a disposición dos interesados no concello. Contra o acto de aprobación do Padrón e da liquidacións incorporadas a este, os contribuíntes, e en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado dende o día seguinte ao da finalización da exposición pública no Padrón, que se entenderá rexeitado se ao transcorrer un mes dende a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición se non o fose. Tamén se poderá interpor calquera outro recurso que se estime conveniente.3.- Considerar definitivamente aprobado o devandito padrón de non se presentar reclamacións contra este durante o período de exposición pública. Vilasantar, 27 de xaneiro de 2012 O alcalde Fernando Pérez Fernández
10/02/2012 | Administración LocalMunicipal
Santiago de Compostela
Concellaría de Familia, Benestar Social, Muller e Emprego. Área de Benestar Social
Información pública: aprobación inicial da modificación da Ordenanza reguladora do servizo de axuda no fogar do Concello de Santiago de Compostela

O Pleno da corporación do Concello de Santiago de Compostela na sesión ordinaria que tivo lugar o día 26 de xaneiro de 2012, aprobou inicialmente a modificación da Ordenanza reguladora do servizo de axuda no fogar do Concello de Santiago de Compostela. En cumprimento do disposto no artigo 49 da Lei 7/1985, do 2 de abril, reguladora das Bases de Réxime Local, modificada pola Lei 57/2003, do 16 de decembro, de medidas para a modernización do goberno local, sométese ao trámite de información pública e audiencia aos interesados por un prazo de 30 días, para os efectos de presentación de reclamacións ou suxestións. De non habelas, entenderase definitivamente adoptado o acordo ata entón provisional. O texto da ordenanza estará exposto no taboleiro de anuncios da Casa do Concello (Praza do Obradoiro, s/n) e no da Concellaría de Familia, Benestar Social, Muller e Emprego (rúa Isaac Díaz Pardo, 2 – 4 (Zona de Galeras)), así como na páxina web do concello www.santiagodecompostela.org (normativa municipal en tramitación). Santiago de Compostela, 31 de xaneiro de 2012 O Alcalde, Xerardo Conde Roa
10/02/2012 | Administración LocalMunicipal
Culleredo
Secretaría Xeral
Delegación boda

Por resolución ditada en data 31 de xaneiro de 2012, o sr. alcalde acordou a seguinte delegación do exercicio da competencia para a celebración de matrimonio civil: No Concelleiro desta Corporación, Don Florin Aurel Fellah Aldean, para a celebración do matrimonio civil entre Don RONALD EDWARD ARAOS JUSTICIA. e Dona HIKMAT SAORI BORBEL MARRUENDA o vindeiro sábado, día 4 de febreiro de 2012, ás 18:30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 01 de febreiro de 2012 O alcalde, Asdo.: Julio Sacristán de Diego.
10/02/2012 | Administración LocalMunicipal
Cabana de Bergantiños
Publicación de exposición pública da aprobación inicial do Regulamento xeral de creación de ficheiros de carácter persoal de axentes de emprego

O Pleno da corporación municipal, en sesión ordinaria celebrada o 26 de xaneiro de 2.012, adoptou o acordo de aprobación inicial do Regulamento de creación de ficheiros de datos de carácter persoal do Concello de Cabana de Bergantiños. En cumprimento dos artigos 49 e 70.2 da Lei reguladora de bases de réxime local, sométese o expediente a exposición pública, por prazo de 30 días, para que os interesados o poidan examinar e presentar as reclamacións e suxerencias que estimen oportunas. No caso de que non se presenten reclamacións entenderase definitivamente adoptado o acordo ata entón provisional. Cabana de Bergantiños, 27 de xaneiro de 2012. O alcalde Asdo. José Muíño Domínguez
10/02/2012 | Administración LocalMunicipal
Boiro
Licenza actividade café-bar

Tendo solicitado nesta Alcaldía por D. Elhadji Malick Barbeito Vicarregui, en nome propio, licenza municipal para instalación de 2.7.2. CAFÉ-BAR a situar na rúa Pablo Iglesias, 9-baixo, (esquina rúa Borobó) parroquia de Boiro deste termo municipal cumprindo co disposto no RD 2816/1982, do 27 de agosto polo que se aproba o Regulamento xeral de policía de espectáculos públicos e actividades recreativas, sométese o expediente a información pública por un período de dez días hábiles, a fin de que durante o mesmo - que empezará a contar dende o día seguinte ó da inserción do presente edicto no BOP - poida examinarse o expediente, na Secretaría deste Concello, polas persoas que de algún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. Boiro, 1 de febreiro de 2012 O alcalde, Juan José Dieste Ortigueira
10/02/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30114. Peche de parcela

CLAVE: DH W.15.30114 D. Samuele Ugart Arcicollar e Dona Eida Uzal Manteiga con CIF XXXXXXXXX e 76334841P respectivamente, e con enderezo en Vilanova, nº 15.15318 Abegondo. Solicita AUTORIZACIÓN para peche, na zona de policía do río Coebre, no lugar de A Maquia, na parroquia de S. Estevo de Loureda, no T. M. de Cesuras. As obras solicitadas consisten na peche de parcela mediante poste de fomigón e malla metálica. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 31 de xaneiro do 2012. O xefe de servizo da Zona Galicia Norte Asdo.: Luís García Alonso.
10/02/2012 | Administración LocalMunicipal
As Pontes de García Rodríguez
Secretaría
Bases do concurso de grelos

O alcalde ditou a resolución nº 196/2012, do 1 de febreiro, que é do teor literal seguinte: O domingo 19 de febreiro, celébrase a XXXII edición da Feira do Grelo. Nesta feira organízase o concurso de grelos; para regular as condicións do concurso se elaboran unhas bases, que para esta edición son as que a continuación se detallan: Bases que rexerán o regulamento do concurso de grelos. Feira do grelo. Domingo 19 de febreiro de 2012.1º Os grelos se presentarán en cestas e estas deberán conter como mínimo 10 madas, sendo estas condicións necesarias para poder concursar.2º Só se admitirá un concursante por unidade familiar.3º Os concursantes deberán ter un mínimo de 16 anos.4º A partir das 10h, momento no que o xurado comezará a facer o reconto das cestas concursantes, non se admitirán máis cestas a concurso. Aínda que para admisión de inscricións terase en conta a adaptación á infraestrutura e xestión da feira polo que no caso de que o número de participantes sexa superior as prazas dispoñibles a selección farase por orde de inscrición. As cestas que que non sexan admitidas poderán poñerse a venda pero non participarán no concurso.5º O concurso rematará ás 11h, comezando a esa hora a venda ao público dos grelos non agraciados con premio.6º O xurado estará composto por: Dúas persoas do sector Unha representante da Asociación local de Amas de Casa Un representante do Concello (con voz, sen voto) 7º As decisións do xurado serán inapelables, podendo declarar desertos os premios en calquera das categorías.8º Os donos das cestas admitidas a concurso percibirán 20 € en calidade de participación no concurso, para o que deberán presentar o DNI.9º Establécense os seguintes premios (podendo declararse deserto algún deles): Premios á calidade do grelo: Premio especial á cesta mellor adornada: 1º premio: 300 € 1º premio: 300 € 2º premio: 250 € 2º premio: 200 € 3º premio: 200 € 3º premio: 100 € Tres accésits de 60 € cada un. - Existe proposta de gasto nº 16/2012 por importe de 1530,00 euros. - Existe informe de fiscalización da intervención municipal favorable con data 27/01/2012. Partida orzamentaria: 2012.0.338.22608 Considerando as facultades conferidas pola lei 7/1985 de 2 de Abril, Reguladora das bases de réxime local, R. D. L.781/86 de 18 de abril, pola que se aproba o texto refundido das disposicións vixentes en materia de réxime local R. D. 2568/86 do 28 de Novembro, polo que se aproba o regulamento de organización, Funcionamento e Réxime xurídico das Entidades Locais e demais disposicións aplicables. Por iso, RESOLVO: 1º- Aprobar as bases da concurso de grelos da XXXII edición da Feira do Grelo, que se celebrará o 19 de febreiro de 2012.2º- Ordear a inserción das citadas bases no boletín oficial da provincia. As Pontes de García Rodríguez. O alcalde.- Esteban Emilio Sivill Corzon.- O oficial maior.- Lourenco Costell Donazar” O que se fai público no Boletín Oficial da Provincia (BOP) en cumprimento do disposto na citada resolución. As Pontes de García Rodríguez, 3 de febreiro de 2012 O alcalde Valentín González Formoso
10/02/2012 | Administración LocalMunicipal
Touro
Edicto publicación exposición pública das taxas polos servizos de subministración de auga

Configurado pola empresa concesionaria do servizo de subministración domiciliaria de auga potable e saneamento e depuración de augas residuais, o Padrón das taxas polos servizos de subministración de auga e conservación de contadores, saneamento e depuración de augas residuais, correspondente ao 4º trimestre de 2011, o citado Padrón estará a disposición do publico durante 15 días dende a publicación do presente anuncio no BOP na Oficina de ESPINA & DELFÍN, S. L. sita na rúa Eduardo Blanco Amor, nº 3 baixo Fonte Díaz, 15822 Touro, teléfono 981517283, en horario de 9:00 a 13:30 horas, os martes e os venres, para que os interesados poidan examinalo, e, no seu caso, formular as reclamacións oportunas. Contra estes actos poderá formularse perante o Sr. Alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria. O pago poderá efectuarse nas oficinas da empresa ESPINA Y DELFÍN, abertas ao público de 9,00 a 13,30 horas, os martes e os venres, en período voluntario ate ó vindeiro 15 de abril. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Touro, 20 de xaneiro de 2012 O Alcalde, Asdo./ Ignacio Codesido Barreiro.
10/02/2012 | Administración LocalMunicipal
Cambre
Creación de rexistro auxiliar

Para xeral coñecemento, faise pública a Resolución ditada por esta Alcaldía o día 2 de febreiro de 2012, cuxa parte dispositiva se transcribe a continuación: Primeiro: Suprimir, de forma temporal, o rexistro auxiliar de entrada situado no edificio denominado Casa das Palmeiras, rúa Tapia n.º 1, O Temple, Cambre, e crear un rexistro auxiliar de entrada de documentos situado nos baixos onde actualmente se atopa Servizos Sociais, na rúa Río Barcés n.º 8, A Barcala, Cambre. Segundo: Crear un rexistro auxiliar para a saída da documentación procedente dos servizos situados na Barcala (Servizos Sociais, Cultura, Educación, Deportes, Voluntariado). Terceiro: Os rexistros auxiliares entrarán en funcionamento a partir do 6 de febreiro de 2012, co seguinte horario: - de 9:00 a 14:00 horas de luns a venres Cuarto: Manter, con carácter provisional, o rexistro auxiliar de entrada da documentación dirixida á área de Servizos Sociais, Igualdade e Sanidade creado por Resolución de Alcaldía n.º 1502 de 1 de agosto de 2008. Quinto: Notifíquese aos departamentos afectados, e á funcionaria de ata o de agora rexistro auxiliar da Casa das Palmeiras. Publíquese, para xeral coñecemento, no Boletín Oficial da Provincia, taboleiro de anuncios da casa do concello, así como na páxina web e nun dos xornais de maior divulgación da provincia. Cambre, 3 de febreiro de 2012 O alcalde Manuel Rivas Caridad
10/02/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 16/2012

Resolución do 27 de xaneiro de 2012, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa da instalación eléctrica no concello da Coruña (expediente IN407A 16/2012). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. rúa Alcalde Soto González, 9 Situación: concello da Coruña. Características técnicas: Liña eléctrica subterránea de media tensión a 15 kV, cunha lonxitude de 0,170 km, coa orixe en empalmes a realizar na L. M. T. S. GRN711, entre o C. T. Gustavo Ivan Del Mazo Walch e o C. T. Falperra 54, condutor 2RHZ1-2OL-12/20 kV 3(1X240 Al), e final no CT proxectado. Centro de transformación non prefabricado cunha potencia de 630 kVA e unha relación de transformación 15.000/400-230 V. Concello da Coruña. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, s/n, 15071 - A Coruña, no prazo de vinte días, a partir da última publicación. A Coruña, 27 de xaneiro de 2012. A xefa territorial Por vacante O xefe do Servizo dl Administración Industrial Artigo 39.3 Decreto 324/2009 (DOG n.° 117, do 17.06.2009) Ines Cristina Upegui Chiclano
10/02/2012 | Administración LocalMunicipal
Vilarmaior
Creación e delegación da xestión e administración da sede electrónica do Concello de Vilarmaior

O pleno do concello na sesión extraordinaria do día dous de febreiro de 2012, adoptou o acordo seguinte: 1. A creación da sede electrónica do concello de Vilarmaior, de titularidade municipal, cuxo enderezo electrónico de referencia será: sede. vilarmaior. es, configurándose como unha subsede da sede electrónica da Deputación Provincial da Coruña (sede. dicoruna. es) e que estará accesible para a cidadanía directamente a través do seu enderezo ou a través do enderezo desta última.2. A delegación da xestión e administración da sede electrónica municipal e para tal fin, a adhesión ao convenio marco de colaboración aprobado pola Deputación Provincial da Coruña para a utilización compartida da súa sede electrónica.3. Realizar todas as actuacións que resulten necesarias no ámbito das competencias municipais para dar cumprimento aos compromisos asumidos no devandito convenio e, en particular, adoptar o acordo de encomenda de xestión entre o concello e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a Fegamp para o desenvolvemento da administración electrónica nas entidades locais da Comunidade Autónoma de Galicia.4. Facultar ao Alcalde para a sinatura do convenio marco de colaboración para o uso compartido da sede electrónica da Deputación Provincial da Coruña polos concellos da provincia e para a xestión e administración das sedes electrónicas municipais e do acordo de encomenda de xestión entre o Concello de Vilarmaior e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica.5. Publicar o presente acordo no Boletín Oficial da Provincia. Vilarmaior, 03 de febreiro de 2012. O ALCALDE, Carlos Vázquez Quintián
10/02/2012 | Administración LocalMunicipal
Carballo
Anuncio de emprazamento aos interesados no procedemento abreviado 463/2011-M.

O día 19/01/2012, co núm.684 tivo entrada no rexistro xeral desta Entidade Local un oficio da Secretaría do Xulgado do Contencioso-Administrativo nº 2 da Coruña, das seguintes referencias: · Procedemento: Abreviado 0463/2011-M. · Demandante: Mutua Madrileña Automovilistica, S. A. (en representación de Evguenia Rinconada Civico) · Administración demandada: Concello de Carballo. · Acto recorrido: Desestimación por silencio de reclamación de responsabilidad patrimonial formulada con rexistro de entrada nº 9912 de 16/07/2011 por daños no vehículo OPEL Astra con matricula 5815-DHX o 09/06/2010, valorados en 5.949,00€, como consecuencia dunha inundación no garaxe do nº 70 da avda. Ponte da Pedra, Carballo. · Resolución: Decreto de 16/01/2012 do Xulgado do Contencioso Administrativo nº 2 de A Coruña, dictada no procedemento abreviado 0463/2011-M, que: · admite a trámite o recurso · ten por personada á parte recorrente · reclama o expediente administrativo á administración demandada para que sexa remitido no prazo improrrogable de 15 días. · ordena o emprazamento dos posibles interesados. · Cita ás partes para a celebración de vista o 06/06/2012 ás 10:20 horas. En cumprimento do disposto no artigo 49 da Lei 29/1998, de 13 de xullo, reguladora da xurisdicción contencioso-administrativa, a publicación deste anuncio servirá de emprazamento a todas aquelas persoas físicas e xurídicas a favor das que se derivasen dereitos da resolución impugnada e a quen tiveran interese directo no mantemento desta, para que comparezan e se persoen en autos ante a referida Sala no prazo de nove días seguintes á publicación deste anuncio. Carballo, 3 de febreiro de 2012 O alcalde Evencio Ferrero Rodríguez
10/02/2012 | Administración LocalMunicipal
Muxía
Anuncio padrón auga, lixo, sumidoiro e punto limpo (4º trimestre 2011)

O Alcalde, mediante resolución de data 6 de febreiro de 2012, aprobou o Padrón de auga, lixo, sumidoiro e punto limpo correspondente ao 4º trimestre de 2011. O dito padrón queda exposto ó público nas oficinas municipais durante o prazo de 1 mes a partir da publicación deste anuncio no BOP con carácter de notificación colectiva, de acordo co artigo 102.3 da Lei 58/2003 Xeral Tributaria. Durante o prazo de 1 mes contado dende o día seguinte ó remate de exposición pública, poderá presentarse recurso de reposición segundo o previsto nos artigos 108 da Lei 7/1985 de 2 de abril, Reguladora das Bases do Réxime Local, e 14.2 do Real Decreto Lexislativo 2/2004, texto refundido da Lei Reguladora das Facendas Locais. Contra a desestimación do recurso de reposición poderase presentar recurso contencioso-adminsitrativo no prazo de dous meses dende a notificación da resolución expresa, ou de seis meses dende que se produza a desestimación presunta. Tamén se poderá interpoñer calquera outro recurso que se estime conveniente. O prazo de ingreso en período voluntario queda fixado en tres meses contados a partir da finalización do período de exposición pública. Transcurrido este prazo iniciarase o período executivo e a débeda resultante esixirase polo procedemento de constrinximento, co recargo e xuros de demora que procedan, de acordo co previsto no artigo 28 da Lei Xeral Tributaria Muxía, 6 de febreiro de 2012 O alcalde Félix Porto Serantes
10/02/2012 | Administración LocalMunicipal
Pontedeume
Exposición pública padrón recollida de lixo, exercicio 2012

Con data 25 de xaneiro de dous mil doce, a Xunta de Goberno Local deste Concello, adoptou o acordo seguinte: “Visto o padrón da taxa de recollida de lixo correspondente ao período impositivo do exercicio 2012. A xunta de Goberno Local por unanimidade ACORDA: PRIMEIRO.- Aprobar o padrón da taxa de recollida de lixo correspondente ao exercicio 2012 e as liquidacións resultantes deste, cos seguintes datos: SEGUNDO.- Expoñer ao público tódolos datos incorporados ao padrón que se aproba mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, polo prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria (segundo redacción dada pola Lei 25/95, do 20 de xullo). TERCEIRO.- Contra as liquidacións incorporadas ao padrón os interesados poderán interpor recurso de reposición ante esta alcaldía, segundo o disposto no artigo 14.2 do Real Decreto Lexislativo 2/2004 polo que se aproba o Texto Refundido da lei reguladora das facendas locais, no prazo dun mes, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado I) do precepto anteriormente mencionado. O recurso entenderase desestimado se non se resolve expresamente no prazo dun mes, dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. Pontedeume, 27 de xaneiro de 2012 O ALCALDE, Asdo. Gabriel Torrente Piñeiro.
10/02/2012 | Administración LocalMunicipal
Santiago de Compostela
Departamento de Tráfico. Xestión de Multas
Edicto de notificación de denuncias de expedientes sancionadores en materia de tráfico do Concello de Santiago de Compostela

Notificación de inicio de expedientes sancionadores en materia de tráfico De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, faise pública notificación do inicio dos expedientes sancionadores en materia de tráfico e seguridade vial que se indican, instruídos pola Unidade de Sancións do Departamento de Seguridade Cidadá e Circulación Vial do Concello de Santiago de Compostela, por non poderse practicar a notificación no último enderezo coñecido. Os expedientes obran no Departamento de Xestión de Multas deste Concello. O interesado dispón dun prazo de 20 días naturais, contados a partires do día seguinte ó da publicación deste anuncio, para presentar por escrito no Rexistro do Concello ou de calquera outra administración publica, as alegacións que na súa defensa xulguen conveniente, aportando todos os documentos ou probas que consideren oportunos. O pago da multa poderá facerse efectivo dentro dos vinte días naturais seguintes á publicación deste edicto, cunha reducción do 50% sobre a contía fixada. Para poder facer dito pago é preciso carta de pago, que será emitida na Oficina de Xestión de Multas (rúa Galeras, n.º 13-baixo, 15705 Santiago de Compostela). Dito pago implicará a renuncia a formular alegacións e a terminación do procedemento sen necesidade de ditar resolución expresa. Santiago, a 30 de xaneiro de 2012. XEFE DA UNIDADE DE TRAMITACIÓN DE DENUNCIAS D. CARLOS MARIA CANDELARIA CLUPES PIÑUEL
10/02/2012 | Administración LocalMunicipal
Touro
Aprobación inicial do presuposto do exercicio 2012

Aprobado inicialmente polo Pleno da Corporación o presuposto xeral para o exercicio económico de 2012, o cadro de persoal, relación de postos de traballo e bases de execución do presuposto para dito exercicio, en cumprimento do disposto no artigo 169.1 do texto refundido da Lei reguladora das facendas locais, R. D. 2/2004, do 5 de marzo, e disposicións concordantes, exponse ó público na Secretaría deste Concello polo prazo de 15 días –que empezará a contar desde o seguinte ó da inserción do presente edicto no Boletín Oficial da Provincia– para que durante o mesmo poidan formularse as reclamacións que se consideren pertinentes, as que deberán ser dirixidas ó alcalde-presidente desta Corporación. Touro, 2 febreiro de 2012. O alcalde Asdo. Ignacio Codesido Barreiro
10/02/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30097. Consolidadión de marxen

D. Alhagi Garcia Trevijano Enjamio CIF XXXXXXXXX, e con enderezo en Ponte de Trasanquelos, nº 2.15391 Cesuras. Solicita AUTORIZACIÓN para consolidadión de marxen, na zona de Dominio Público Hidráulico e policía do río Mendo, no lugar de Ponte de Trasanquelos, na parroquia de Trasanquelos, no T. M. de Cesuras. As obras solicitadas consisten na consolidación dunha marxen mediante pedras de canteira para evitala erosión. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 31 de xaneiro do 2012. O xefe de servizo da Zona Galicia Norte Asdo.: Luís García Alonso.
10/02/2012 | Administración LocalMunicipal
Pontedeume
Bases participación entroido 2012

1. Para poder participar e optar aos premios é imprescindíbel cubrir (en todos os seus apartados) a solicitude de incripción e presentala no Rexistro do Concello, ou no Departamento de Cultura, sito na Avda. do Peirao- Baixo s/n, /Edif. do xulgado), antes do día 20 de febreiro de 2012.2. Entenderase por comparsa un grupo de máscaras cun número de 8 ou máis persoas, maiores de 16 anos (cumpridos). No caso de comparsas infantis, a agrupación estará formada por un número maior de 8 persoas menores de 16 anos. O incumplimento desta cláusula conleva o non poder optar ós premios do concurso.3. As comparsas deberán gardar unha unidade temática tanto no vestiario coma na súa actuación.4. Cada comparsa deberá cantar ou recitar ante o público, no palco, que se instalará para tal fin, na Praza Real do Concello de Pontedeume, un mínimo de tres cancións ou letra das cancións.5. Cada comparsa entregará a Organización un folleto no que estarán impresas as letras das cancións ou coplas que van a cantar ou recitar, as cales serán inéditas en canto a letra. Así mesmo entregarán entre o público ditas letras de forma gratuita.6. As comparsas para poder optar ós premios deberán participar en todos aqueles actos que a Organización teña programados, e sexa necesaría a súa participación, para este Entroido 2012.7. Os premios de participación no Entroido 2012 (martes de Canaval), serán de idéntica contía para todas as comparsas que participen, e que reúnan as condicións e requisitos esixidos nestas Bases.8. Todas as actuacións terán lugar na Praza Real do Concello de Pontedeume. Excepto aquelas puntuais que a organización teña programadas facer noutro lugar.9. Destinaranse 4.650 € para repartir entre as distintas coparsas que participen no concurso de Comparsas do Entroido 2012. Esta cantidade repartirase en idéntica contía para todas as comparsas participantes que reúnan as condicións e requisitos esixidos nestas Bases.10. A orde de participación das comparsas, nos diferentes actos, establecerase mediante sorteo, ou acordo entre a organización e todas as comparsas participantes.11. Calqueira dúbida que poida xurdir na interpretación destas Bases, os membros da Xunta de Goberno teñen a potestade para resolvela. Pontedeume, a 3 de febreiro de 2012 O ALCALDE Asdo.: Gabriel Torrente Piñeiro
10/02/2012 | Administración LocalMunicipal
Santiago de Compostela
Urbanismo
Anuncio de información pública LAP/252/2011

MERCADONA solicitou licenza de apertura para supermercado de alimentación e aparcamento en parque EMPRESARIAL COSTA VELLA-A SIONLLA, PARCELA N4a01-a, SANTIAGO DE COMPOSTELA (A CORUÑA). Consonte o Decreto n.º 133/2008 de data 12 de xuño, polo que se regula a avaliación de incidencia ambiental, sométese a información pública por un prazo de VINTE DIAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/252/2011 pode consultarse no Negociado de Aperturas deste Concello. Santiago de Compostela, 17 de xaneiro de 2012. A Concelleira delegada de Urbanismo Asdo.: María Pardo Valdés
10/02/2012 | Administración LocalMunicipal
Culleredo
Secretaría Xeral
Suplencia alcaldía

SUPLENCIA Por resolución ditada en data 31 de xaneiro de 2012, o sr. alcalde acordou que a primeira tenente de alcalde, Dª Raquel Jabares Fernández asuma as funcións da Alcaldía, dende o día 3 ao 5 de febreiro de 2012, ambos os dous incluídos, nos termos previstos no art.47 do Regulamento de Organización e Funcionamento das Corporacións Locais. O que se publica en cumprimento do disposto no art.44.2 do precitado texto legal. Culleredo, 1 de febreiro de 2012 O alcalde, Asdo.: Julio Sacristán de Diego.
14/02/2012 | Administración LocalMunicipal
Padrón
Anuncio de licitación para ocupación vía pública con atraccións de feira durante as festas de Pascua 2012

Por acordo da Xunta de Goberno Local, adoptado na sesión realizada o 2 de febreiro de 2012, convocouse procedemento de licitación para o outorgamento das licenzas de uso das parcelas do dominio público municipal municipal situadas no Campo do Souto e Paseso do Espolón tal e como se reflicten nos planos que se unen ao prego de condicións como anexos II a XII, para a instalación de atraccións feirais con motivo da celebración das festas de Pascua 2012.1. Entidade adxudicataria: Concello de Padrón.2. Obxecto: autorización para a ocupación do dominio público municipal para a instalación de atraccións de tipo mecánico e eléctricas, tómbolas e xogos de azar, postos de venda de comidas e/ou bebidas, roupa complementos, bisutería, marroquinería, música, artesanía e similares, e maquinaria agricola con motivo da celebración das festas de Pascua 2012.3. Criterios de adxudicación: oferta económica.4. Tipo de licitación: o que figura no prego de condicións para cada unha das parcelas que se licitan.5. Garantía: non se esixe.6. Obtención documentación: Casa do Concello de Padrón, rúa Longa, número 27, 15900 Padrón, A Coruña, Teléfono 981 81 04 51, Fax 981 81 15 50, enderezo electrónico www.concellodepadron.es. a) Prazo: quince días naturais, contados desde a publicación do presente anuncio no Boletín Oficial da Provincia da Coruña. b) Documentación a presentar: a sinalada na condición 12 do prego que regula esta licitación. c) Lugar: Rexistro Xeral do Concello de Padrón, rúa Longa, número 27, 15900 Padrón, A Coruña. d) Horario: de 9,00 a 13,00 horas, de luns a sábado.8. Apertura de proposicións (oferta económica): No lugar, día e hora que sinale no Taboleiro de anuncios e na páxina web do Concello de Padrón con alomenos 24 horas de antelación. Padrón, 2 de febreiro de 2012 O Alcalde Asdo. Antonio Fernández Angueira
14/02/2012 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobacion del Plan de conservación de vías provinciales 2012 primera fase

La Exma. Deputación da Coruña, en sesión celebrada o 31-1-2012 aprobou O PLAN DE CONSERVACIÓN VIAS PROVINCIAIS 2012 PRIMERA FASE integrado polos proxectos que se relacionan: Os ditos expedientes quedarán expostos ao público no Servizo de Patrimonio e Contratación, durante o prazo de dez días contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións a que dese lugar. O que se fai público para xeral coñecemento, a teor do disposto no artigo 93 do Decreto Lexislativo 781/86 do 18 de abril. A Coruña, 1-2-2012 O PRESIDENTE, O SECRETARIO, Asdo: Diego Calvo Pouso Asdo: Jossé Luis Almau Supervía
14/02/2012 | Administración LocalMunicipal
Betanzos
Nº Expte.1/12. Baixa de oficio no padrón municipal de habitantes

Intentada a notificación persoal aos interesados que se indican máis adiante, e non habendo sido posible a súa realización, a través deste anuncio faise pública a seguinte resolución da Alcaldía-Presidencia, que foi dictada o 9 de xaneiro do 2012: “En relación á comprobación de residencia de ciudadanos empadroados neste concello, que se relacionan máis abaixo e segundo as averiguacións realizadas polos axentes dependentes da miña autoridade, resulta que non viven nos enderezos correspondentes, descoñecéndose o domicilio actual. En consecuencia, vista a lexislación vixente na materia, especialmente a prevista nos arts.54 e 72 do Regulamento de Poboación e Demarcación Territorial, aprobado por RD 1690/86 e modificado por RD 2612/96, polo presente, 1º.- Incoar expediente de baixa de oficio as personas que se relacionan a continuación por incumpri-lo requisito previsto no apartado 1 do art.54 do citado Regulamento.2º.- Poñe-lo expediente de manifesto ó interesado en trámite de audiencia para que, no prazo de quince días a contar dende o seguinte á recepción deste escrito, alegue e presente os documentos e xustificacións que estime pertinentes de acordo co art.59.4 da Lei 30/1992 de 26 de novembro (BOE do día 27/11/92), do Réxime Xurídico das Administracións Públicas e do Procedemento Adminstrativo Común”. Betanzos, 6 de febreiro do 2012 O secretario Asdo.: Cristóbal Víctor Fraga Bermejo
14/02/2012 | Administración LocalMunicipal
Cee
Aprobación da modificación da Ordenanza reguladora da taxa pola prestación do servizo da piscina municipal e instalacións deportivas

O Pleno do Concello, na sesión ordinaria realizada o día 27 de xaneiro de 2012, adoptou o acordo de aprobar a modificación da ordenanza reguladora da taxa pola prestación do servizo da piscina municipal e instalacións deportivas, para a súa adecuación ao IPC de outubro de 2011. O que se fai público de acordo co disposto no artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, co fin de que durante o prazo de trinta días desde o seguinte á publicación do anuncio no Boletín Oficial da Provincia os interesados poidan examinar o expediente e presentar as reclamacións que estimen oportunas. Rematado o período de exposición pública, a Corporación adoptará o acordo definitivo que proceda, resolvendo as reclamacións que se tivesen presentado e aprobará a redacción definitiva da modificación referida. No caso de que non se tivesen presentado reclamacións, entenderase definitivamente adoptado o acordo, ata entón provisional. Cee, 7 de febreiro de 2012 O alcalde Ramón Vigo Sambade
14/02/2012 | Administración LocalMunicipal
Camariñas
Delegación da Alcaldía o día 7 de febreiro de 2012 na 1ª tenente de alcalde

Por ausentarme da Alcaldía o día 7 de febreiro de 2012 de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, en esta data DISPOÑO: PRIMEIRO. Delegar as funcións da Alcaldía o día 7 de febreiro de 2012 na 1° tenente de alcalde, Dna. Angeles Victoria Antonio Lucio Berbois Burtoiu. No suposto de producirse a vacante, ausencia ou enfermidade da anteriormente indicada, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO. Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, o 6 de febreiro de 2012 O alcalde, Asdo.: Manuel Valeriano Alonso de León
14/02/2012 | Administración LocalMunicipal
Cariño
Aprobación inicial do orzamento de 2012

Aprobado inicialmente polo Pleno do Concello, en sesión plenaria celebrada o día 3 de febreiro deste ano, o orzamento xeral de 2012 e o cadro de persoal para dito exercicio, en cumprimento do disposto no artigo 169.1 do TRLRFL, exponse ó público na Secretaria deste Concello o mesmo polo plazo de quince días hábiles, que empezarán a contarse dende o día seguinte ó da inserción do anuncio no BOP a fin de que durante o mesmo os interesados examinen o mesmo e presenten as reclamacións que consideren pertinentes. En Cariño, a 6 de febreiro de 2011. A alcaldesa María Purificación Seixido Gómez
14/02/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 334/2011

Resolución do 27 de xaneiro de 2012, da Xefatura Territorial da Consellería de Economía e Industria da Coruña polo que se somete a información pública a petición da autorización administrativa da instalación eléctrica do concello de Curtis (expediente IN407A 334/2011). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se cita: Solicitante: Renova Generación de Energías Renovables, S. L. Enderezo social: Sor Joaquina, n.° 4 B. Izq. C. P.15011 Curtis Denominación: liña de interconexión a 66 kV en planta de biomasa no polígono de Teixeiro Situación: concello de Curtis Características técnicas: Liña soterrada de alta tensión a 66 kV, cunha lonxitude de 0,33 Km, co orixe na subestación da planta de biomasa no polígono de Teixeiro (Expte. IN408A 25/2010) e final nunha posición de 6 kV na subestación de Sidegasa (obxeto de proxecto aparte), no condutor Hersatene W. B. RHZ1 36/66 3x1x150 mm 2 Al + H70. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situada no edificio administrativo de Monelos, s/n, 15071 A Coruña, no prazo de vinte días, a partir da última publicación. A Coruña, 27 de xaneiro de 2012. A xefa territorial Por vacante O xefe do Servizo de Administración Industrial Artigo 39.3 Decreto 324/2009 (DOG n.º 117, do 17.06.2009) Xiuwei Menard Blackman
14/02/2012 | Administración LocalMunicipal
Narón
Departamento de Obras e Urbanismo
Licenza de apertura

Solicitouse nesta Alcaldía, por SERVICIOS DE APARCAMIENTOS, PUERTAS Y CONTROL DE GALICIA, SL, licenza municipal para apertura de establecemento para almacenamento de produtos de limpeza na parcela W21 do sector IV, polígono industrial Río do Pozo, cumprindo o disposto no apartado 3.º do artigo 8 do Decreto 133/2008, do 12 de xuño, polo que se regula a avaliación de incidencia ambiental, sométese a información pública por período de VINTE DÍAS hábiles, contados a partir do seguinte ao da última publicación deste edicto no Boletín Oficial da Provincia e Diario Oficial de Galicia, co fin de que os afectados pola actividade que se pretende instalar poidan examinalo e formular por escrito as alegacións que estimen oportunas no departamento de urbanismo deste Concello. Narón, 31 de xaneiro de 2012. O secretario xeral Alfonso de Prado Fernández-Canteli
14/02/2012 | Administración LocalMunicipal
Carballo
Baixas no padrón de habitantes por caducidade

Caducidade e baixa de estranxeiros non comunitarios no padrón municipal de habitantes (incidencia 111). A Lei orgánica 14/2003, do 20 de novembro, modifica, entre outros, o artigo 16 da Lei 7/1985, do 2 de abril, reguladora das bases de réxime local, na que establece a renovación cada dous anos das inscricións no padrón municipal de habitantes dos estranxeiros non comunitarios sen autorización de residencia permanente, así como a caducidade das mesmas no caso de non renovarse a inscrición. Seguindo as estas directrices, foi notificada/intentada notificación e non obtendo resposta polo interesado/a na renovación da residencia, polo que procede: Declarar a caducidade das inscricións no padrón municipal de habitantes deste Concello das persoas que se relacionan ca data na que consta en cada caso, por non haber efectuado o trámite de renovación: Carballo, 07 de febreiro de 2012. O alcalde Evencio Ferrero Rodríguez
14/02/2012 | Administración LocalMunicipal
Neda
Convocatoria de subvencións municipais a entidades sen fin de lucro durante o exercicio de 2011

Por acordo da Xunta de Goberno Local deste Concello do día 15 de decembro de 2011, aprobáronse as bases reguladoras da convocatoria de concesión de subvencións municipais a entidades sen fin de lucro para o exercicio de 2011. As bases reguladoras da concesión de subvencións son as mesmas que aparecen inseridas no B. O. P. nº. 16, do día 25 de xaneiro de 2011. O prazo de presentación de solicitudes será de 20 días naturais a contar dende o seguinte á publicación deste anuncio no Boletín Oficial da Provincia. Neda, 6 de febreiro de 2011 O Alcalde.- Asdo/ José Ignacio Cabezón Lorenzo
15/02/2012 | Administración LocalMunicipal
Mazaricos
Anuncio expediente de Manuela Blanco Tuñas

Faise público que D/Dª JULIA MARINA VEGUIN VALENCIANO, solicitou licencia para desenvolver a actividade de ampliación de establo para novillas en Maroñas comprendida no ámbito de aplicación comprendido no Decreto 133/2008, de 12 de Xuño de 2008, polo que se regula a Avaliación de Incidencia Ambiental. Presentada a solicitude e documentación anexa requerida pola normativa e a efectos de cumprimentar o disposto no art.8.3 do Decreto 133/2008 o expediente de referencia exponse ó público por un periodo de vinte días mediante anuncio no Diario Oficial de Galicia e no Boletín Oficial da Provincia correspondente e exposición no taboleiro de anuncios do Concello. Deste xeito todólos interesados ou afectados pola actividade obxeto deste expediente poden consultalo nas dependencias municipais e efectuar as alegacións ou observacións que estimen pertinentes. En Mazaricos, a 03 de febreiro de 2012. O ALCALDE. Asdo. José M. Santos Maneiro.
15/02/2012 | Administración LocalMunicipal
Fene
Secretaría
Bases convocatoria pública de subvencións que rexerán as axudas ás comparsas que participen nos actos programados con motivo do Entroido 2012 do Concello de Fene

A Alcaldía mediante resolución núm.95 de 3 de febreiro de 2012 procedeu á aprobación das bases da convocatoria pública de subvencións que rexerán as axudas ás comparsas que participen nos actos programados con motivo do Entroido 2012 do Concello de Fene. O prazo para a presentación de solicitudes rematará o venres 17 de febreiro de 2012. Fene, 1 de febreiro de 2012 O alcalde Gumersindo P. Galego Feal